የኢትዮጵያ ከ23 ዓመት በታች ብሔራዊ ቡድን ባልተሟላ ሁኔታ ዝግጅቱን ጀምረ
የኢትዮጵያ ከ23 ዓመት በታች ብሔራዊ ቡድን 13 ተጫዋች በመያዝ አመሻሹ ላይ ሱሉልታ በሚገኘው ሜዳ የመጀመርያ ልምምዳቸውን አድርጓል።እንደ አሰልጣኝ አብርሃም መብራቱ ገለፃ ከሆነ የብሔራዊ ቡድን ጥሪ ቀርቦላቸው ተገኝተው ሪፖርት ባላደረጉት ዘጠኝ ተጫዋቾች  ምትክ ሌሎች ተጫዋቾችን እንደሚጠሩ በማያወላዳ መንገድ ተናግረዋል ” የብሔራዊ ቡድን ጥሪ አክብረው በሰዓቱ 17 ተጫዋቾች መጥተዋል። እነሱን ይዘን እየቀጠልን በጎደሉት ምትክ ሌሎች ተጫዋቾችን በመጥራት ዝግጅታችንን እንቀጥላለን።” ብለዋል። ይህ አቋማቸው የሚፀና ከሆነ በብሔራዊ ቡድን ጥሪ ወቅት እየተንጠባጠቡ በመምጣት በቡድን መንፈስ እና በዝግጅት እቅድ ላይ የሚፈጥረውን አሉታዊ ተፅዕኖ በመቅረፍ ረገድ ትልቅ ትምህርት እንደሚሰጥ ይታመናል። በተጓደሉት ምትክ ሊጠሩ ከሚችሉት መካከልም የሲዳማ ቡናዎቹ ፈቱዲን ጀማል እና ሐብታሙ ገዛኸኝ እንዲሁም የድሬዳዋ ከተማዎቹ ፍሬው ጌታሁን እና ገናናው ረጋሳ እና ሌሎች ተጫዋቾች ይካተታሉ ተብሎ ይጠበቃል።